**Коррупцияга каршы күрөшүү боюнча комиссиянын отуруму**

**26 - сентябрь 2017-ж. 14.00 №3 Бишкек ш. аэропорт Манас , конферензал**

**КҮН ТАРТИБИ**:

1. 2017-жылдын үчүнчү кварталына карата коррупцияга каршы күрөшүү боюнча комиссия мүчөлөрүнүн отчетторун угуу (баяндамачы И.А. Павлова, комиссиянын мүчөлөрү)

2. 2017-жылдын 9 айына карата коррупцияга каршы күрөшүү боюнча ведомстволук пландын аткарылышы боюнча отчетту талкуулоо (баяндамачы Шамбетов О.С.)

3. Кыргыз Республикасынын Өкмөтүнүн 30.03.2015 № 170 “2015-2017-жылдарга Кыргыз Республикасынын коррупцияга каршы саясатынын мамлекеттик стратегиясын аткаруу боюнча Кыргыз Республикасынын мамлекеттик органдарынын иш-чараларынын планын бекитүү жөнүндө” токтомун ишке ашыруу боюнча 2017-жылдын 9 айына карата отчетун талкуулоо (баяндамачы Шамбетов О.С.)

4. Кыргыз Республикасынын Транспорт жана жол министрлигинин 26.07.2017 №249 “Тармакта коррупцияны алдын алууга багытталган иш-чараларды жүзөгө ашыруунун жүрүшү тууралуу” буйругун карап чыгуу (баяндамачы Шамбетов О.С.)

5. Жашыруун кат – кайрылууларды карап чыгуу (баяндамачы Жакыпбаев М.А.)

**Отурум өткөрүлдү жана бардык каралган маселелер боюнча чечимдер кабыл алынды.**

Күн тартибинде каралган 5 маселенин толук тексти бериди. 2017-жылдын 17-августунда ишкананын сайтындагы antikorup@kan.kg бөлүгүнө келген анонимдик катты кароо.

Биздин сайтта ишеним телефону, ошондой эле электрондук почта атайын жарыялоону талап кылбайт, тескерисинче билдирүүлөр жашыруун болгондуктан комиссия жооп берүүсү керек. Бул кайрылуу эмне себептен жазылгандыгын билүү керек. Мунун себебеи маалыматтын аздыгында, ал үчүн персоналдарга сатып алуулардын себептерин, башка иш-аракеттер тууралуу көбүрөөк маалымат берип туруу керек. М.А.Жакыпбаев даярдалган документтерге ылайык кайрылуудагы пункттарга түшүндүрмө жасады:

1). “**Мурда алынган Ош филиалындагы аба кемелерин коштоп жүрүүгө берилген “Хендай” маркасындагы автоунаа эмне себептен Ош филиалынын директорунун жеке пайдалануусунда жүрөт**?” Бул боюнча Ош филиалына сурамжылоо жиберилип, Ош филиалынын аба кыймылын тейлөө боюнча директордун орун басары А.Н.Ташматовдон төмөнкүдөй жооп алынган, бул автоунаа 2014-жылдын апрель айында сатылып алынган жана 2016-жылдын август айына чейин “Коштоп жүрүү боюнча” резервдик унаа катары колдонулган. Унаа Ош филиалынын директорунун жеке пайдалануусунда жүрөт деген чындыкка дал келбейт. Мындан сырткары М.А.Жакыпбаев төмөнкүлөрдү кошумчалай кетти: Учурда унаа жарык берүүчү сигналдар менен жабдылган, аны менен жолдо жүрүүгө болбойт МАИ эрежелери боюнча буга жол берилбейт, ошондуктан жеке кызыкчылыгында пайдалана албайт.

2). **“Манастагы” аба кемелерди коштоп жүрүүгө жакында эле алынган “Тойота РАВ 4” маркасындагы автоунаа эмне үчүн башкы директордун үчүнчү орун басарына пайдаланууга берилди жана атайын айдоочуга штаттык бирдик ачылды?**” Атайын автоунаалар тобунун айдоочусу А.Ефимовдон кызматтык кат келген анда 2017-жылдын 14-августунан 18-августуна чейин өндүрүштүк максатта бул унаа башкы директордун үчүнчү орун басары Н.Ж.Эрмекова тарабынан кызматтык иштери үчүн жүргүзүлгөн, ошол эле убакта автоунаага биринчи миң километрден кийин жүргүзүлө турган биринчи техникалык тейлөө үчүн унаа сыноодон өткөн. Ал убакта унаа радиостанциялык жабдуулар жана жарык берүү сигналдары менен жабдыла элек болчу. Азыркы учурда автоунаа толугу менен жабдылып, техникалык жактан оң жана өз максатында колдонулуп жатат.

М.Жакыпбаевдин “Ошол учурда чынында эле айдоочуга кошумча ставака ачылды беле?”-деген суроосуна пландоо-экономикалык бөлүмдүн башчысы М.Т.Таштемиоровдон “жок” деген жооп алынды.

3). “**Дагы 3 жаңы унааны эмнеге алып жатабыз? Ишкананын автопаркы эмнеге мынчалык кѳбөйүп жатат?**”Ишкананын автопаркы өтө эски, андагы эски унаалар жаңыга алмашылып жатат. 2011-жылдын 30-декабрындагы № 767 Кыргыз Республикасынын Өкмөтүнүн токтомуна ылайык жеңил кызматтык автоунаанын эксплуатациялоонун мөөнөтү алынган күндөн тартып 7 жыл, ал эми чыккан күндөн баштап пайдалануусу 5 жылдан ашпаган унаа алынат б.а. унааны иштетүүнүн мөөнөтү 12 жылдан ашпайт. 1993-94-жылкы чыгарылыштагы пайдалануу мөөнөтү аяктагандыктан үч унаа (эки мерседес жана ауди) алмаштырылат.Автоунаалар Мамлекеттик мүлк фондунун уруксаты менен гана алынат. Мындан сырткары унаалар тейлөө аймактары кеңейтилгендигине байланыштуу мисалы, “Ысык-Көл” аэропорту күн-түнү иштегендиктен унаа керектелет.Ошондой эле жаңы Вышка-2 КДП ишке киргенден бери персоналдарды УРТК объектилерине жеткирүү үчүн транспорт керек, персоналдар көбөйгөндүгүнө байланыштуу аларды ташуу үчун микроавтобус алынды.

4). “**Эмне себептен бизде орун басарлар көп жана биздин ишканада кызматтык унаа кимдерге берилиши керек?**” Бизге Транспорт жана жол министрлигинен тапшырма берилди, биз аткарып жатабыз.

5). “**Бизде унаа көп эле, дагы эмнеге алынып жатат?”**бул суроого жогоруда жооп бердим, эскилиги жеткен парк жаңыланып жатат, эски унааларды кармоо экономикалык жактан пайдасыз жана аны колдонуу кооптуу.

6). **“Бизде берүүчү борбор ишкананын чатырында жайгашкан, ал эми шаардагы мурунку БРБ нын ордунда ишкана жетекчилеринин особняктары бар? ”** БРБ 1997-жылдан бери 20 жыл болду ишкананын чатырында эле болгон. Ал эми “КАН” МИнин азыркы жетекчилигинин особняктары ал жерде жок.

Ляховский А.Г.: суроолордо толук ачыктык жетишпейт.

Шамбетов О.С:. автоунааларды алмаштыруу боюнча маселе жыйында эле каралган, эгер өргүүдө болсоңуз, жыйынга орун басарды жиберүү керек болчу.

Жакыпбаев М.А. Түзүмдүк бөлүмдөрдүн башчылары персоналдарга маалыматты толук жеткирбей жатасыңар. Бул маселе боюнча дагы кимде суроо бар? Анда чечимге келели.

Бул жашыруу каттын жообун сайтка берүү чечими кабыл алынды.(3-протокол)

Берилген текст жашыруун каттагы берилген суроолорго жооп катры берилди.